armvectores/hy_wikipedia_2023 huggingface dataset:
Տավո է Պոնսերիկուր

Տավո է Պոնսերիկուր (ֆր.՝ Tavaux-et-Pontséricourt), կոմունա Ֆրանսիայում՝ Պիկարդիա մարզում՝ Էնա գավառում։ Մտնում է Մառլ կանտոնայի կազմի մեջ։ Կոմունայի շրջանը՝ Լան։
INSEE կոդը՝ 02737:


== Բնակչություն ==
2010 թվականին բնակչությունը կազմել է 601 մարդ։


== Տնտեսություն ==
2010 թվականին համայնքի 387 աշխատունակ (15-64 տարեկան) բնակիչներից 250-ը տնտեսապես ակտիվ էին, 137-ը՝ ոչ ակտիվ (ակտիվության ցուցանիշը կազմել է 64,6 %, 1999 թվականին եղել է 61,5 %)։ 250 տնտեսապես ակտիվ բնակիչներից աշխատում էին 219-ը (127 տղամարդ և 92 կին), գործազուրկ էին 31 մարդ (13 տղամարդ և 18 կին)։ 137 տնտեսապես ոչ ակտիվ բնակիչներից 33-ը եղել են աշակերտներ կամ ուսանողներ, 49-ը՝ թոշակառուներ, 55-ը տնտեսապես ոչ ակտիվ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ — Տավո է Պոնսերիկուր
Սանտա Ֆլավիա

Սանտա Ֆլավիա  (իտալերեն՝ Santa Flavia), կոմունա Իտալիայում, Սիցիլիա մարզի Պալերմո գավառում։
Բնակչությունը կազմում է 10933 մարդ, բնակչության խտությունը կազմում է 680 մարդ/կմ²։ Զբաղեցնում է 14 կմ² մակերես տարածք։ Փոստային ինդեքսն է՝ 90017։ Հեռախոսային կոդը՝ +39 091։


== Ծանոթագրություններ ==
Ույսկի շրջան

Ույսկի շրջան (ռուս.՝ Уйский муниципальный район), մունիցիպալ շրջան Ռուսաստանի Դաշնության Չելյաբինսկի մարզում։
Ստեղծվել է 1926 թվականին։ Վարչական կենտրոնը՝ Ույսկոե։


== Աշխարհագրություն ==
Շրջանի տարածքի մակերեսը կազմում է 2637 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 26197 մարդ։ Բնակչության խտությունը կազմում էր 9,93 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Ստրուգա (այլ կիրառումներ)

Ստրուգա, կարող է վերաբերել՝

Ստրուգա - գյուղ Ուկրաինայի Խմելնիցկիի մարզի Նովոուշիցկի շրջանում
Ստրուգա - քաղաք Մակեդոնիայի Հանրապետության արևմուտքում՝ Օրխիդ լճի ափին
Պերտիկա Ալտա

Պերտիկա Ալտա (իտալերեն՝  Pertica Alta), կոմունա Իտալիայում, Լոմբարդիա մարզի Բրեշիա գավառում։
Բնակչության թիվը ըստ 2008 թվականի տվյալների կազմում էր 608 մարդ, խտությունը՝ 30 մարդ/կմ²։ Զբաղեցնում է 20 կմ² տարածք։ Փոստային ինդեքսը՝ 25070։ Հեռախոսային կոդը՝ 0365։


== Ժողովրդագրություն ==
Բնակչության թվաքանակի փոփոխությունները.


== Համայնքի վարչակազմ ==
Հեռախոսահամար՝ 0365 821490
Էլեկտրոնային հասցե՝ info@comune.perticaalta.bs.it
Գլախվոր կայք՝ http://www.comune.perticaalta.bs.it/


== Արատաքին հղումներ ==
Բնակավայրի գլխավոր կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
(1716) Պետեր

(1716) Պետեր (անգլ.՝ Peter), աստերոիդ աստերոիդների հիմնական գոտում։ Հայտնաբերվել է 1934 թվականի ապրիլի 4-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 2,733217 ա. մ., առավելագույնը մոտենում է 2,4829 ա. մ. հեռավորության վրա և հեռանում 2,9835 ա. մ.։ Արեգակի շուրջ մեկ ամբողջական պտույտ է կատարում 1650,48 երկրային օրվա ընթացքում, իր ուղեծրով շարժվելով միջինում 0,218119 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,74° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1716) Պետեր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մլքե

Մլքե կամ Թամար, Վասպուրականի թագավորության առաջին թագուհին, Գագիկ Ա Արծրունու (908-943) կինը։ Մլքեն հայտնի է իր ավետարանով (862), որը պահվում է Մխիթարյան միաբանության մատենադարանում։ Թագուհին 922 թվականին այն նվիրաբերել է Վարագավանքին։


== Կենսագրություն ==
Մլքե Բագրատունին հայոց թագավոր Սմբատ Ա Նահատակի (890-914) եղբոր՝ Շապուհ սպարապետի դուստրն էր, Աշոտ Ա Մեծի (885-890) թոռը։ Ունեցել է մեկ եղբայր՝ Աշոտ սպարապետ, ով ապստամբություն է բարձրացրել Աշոտ Բ Երկաթ (914-928) թագավորի դեմ՝ գահին տիրանալու նպատակով, և մեկ քույր, ով ամուսնացել էր Վասպուրականի գահերեց իշխան Գագիկ Աբու-Մրվան Արծրունու հետ։


== Գործունեություն ==

Մլքեն, դառնալով Վասպուրականի առաջին թագուհի, մասնակցել է երկրի կառավարմանը և միջպետական հարաբերությունների ձևավորմանն ու կարգավորմանը։ Մասնակցել է նաև քաղաքաշինության, մասնավորապես եկեղեցաշինության գործերին։ 915 թվականին Վանա լճի հարավում՝ Աղթամար կղզում սկսվում է նոր եկեղեցու կառուցման իրականացումը, որը տևում է շուրջ վեց տարի և ավարտին է հասնում 921 թվականին։ Եկեղեցին օծվեց Սուրբ Խաչ անվանակոչությամբ։ Այն կառուցվեց ճարտարապետ Մանուելի ղեկավարությամբ։ Կառույցի արևմտյան ճակատին քանդակված է թագավոր Գագիկ Արծրունին, ձեռքին բռնած եկեղեցու մանրակերտը, իսկ տաճարի պատին Թամար (Մլքե) թագուհին։
Մլքե թագուհու ժամանակ պալատում գտնվել է ավետարան, որը պատկերազարդվել էր դեռ 862 թվականին։ Որոշ պատմաբաններ այն կարծիքին են, որ այդ Ավետարանը, գրված մագաղաթի վրա, Գագիկ թագավորի պալատ է բերվել նրա առաջին կնոջ կողմից որպես օժիտ։ Ավետարանն ունի նկարազարդ խորաններ, դիմանկարներ։ Մլքե թագուհին այն խնամքով պահպանել և հանձնել է Վարագավանքի Սուրբ Աստվածածին եկեղեցուն, ապահով պահպանության և եկեղեցական օգտագործման համար։ Ավետարանը անվանվում է «Մլքե թագուհու ավետարան»։ 1830 թվականին այն ձեռք է բերում Գրիգոր Ներսեսյանցը։ Նա ավետարանը որպես սուրբ գիրք հասցնում է Վենետիկ և նվիրաբերում Մխիթարյան միաբանությանը, որի մատենադարանում և հանգրվանում է մինչև օրս։ Կարծիք կա, որ ժամանակին Ավետարանը նկարազարդվել է Անի քաղաքում։


== Ընտանիք ==

Ստորև ներկայացված են Աշոտ Ա Մեծ թագավորի և Կատրանիդե Ա թագուհու 7 զավակներից երեքը՝ իրենց ընտանիքներով։ Ներառված չեն մյուս 4-ը՝ Սմբատ, Սահակ, Դավիթ և Մարիամ։


== Տես նաև ==

Մլքե թագուհու Ավետարան


== Ծանոթագրություններ ==


== Գրականություն ==
Cyril Tumanoff, Manuel de Généalogie et de Chronologie pour l’Histoire de la Caucasie Chrétienne (Arménie-Géorgie-Albanie)
René Grousset, Histoire de l’Arménie Archived 2015-12-01 at the Wayback Machine.
Continuité des élites à Byzance durant les siècles obscurs
Գեյլ Բորդեն

Գեյլ Բորդեն (անգլ.՝ Gail Borden, նոյեմբերի 9, 1801(1801-11-09), Նորվիչ, Նյու Յորք, ԱՄՆ - հունվարի 11, 1874(1874-01-11), Borden, Կոլորադո շրջան, Տեխաս, ԱՄՆ), ամերիկացի գործարար, գյուտարար, առավել հայտնի է 1853 թվականին խտացրած կաթի հայտնագործումով։


== Կենսագրություն ==
Բորդենը ծնվել է 1801 թվականի նոյեմբերի 9-ին Նյու Յորք նահանգի Նորվիչ քաղաքում։ Նրա ընտանիքը տեղափոխվել է Կենտուկի 1814 թվականին, այնուհետև մեկնում է Ինդիանա։ 1821 թվականին առողջական խնդիրների պատճառով Բորդենը տեղափոխվում է Միսիսիպիի հարավ-արևմուտք։ Դասավանդում էր դպրոցում և 7 տարի աշխատում որպես նահանգի տեսուչի տեղակալ։ Այնուհետև 1829 թվականին տեղափոխվում է Տեխաս, որտեղ աշխատում է Տեխասի առաջին տեղագրական քարտեզի վրա։ Բորդենը 1833 թվականից մինչև մեքսիկացիների ներխուժումը գլխավորում էր Տեխասի հողային վարչությունը։ 1835 թվականին եղբոր՝ Թոմասի հետ հիմնում է Տեխասի առաջին երկարակյաց թերթը Սան Ֆելիպեում՝ «Telegraph and Texas Register»-ը։ Երբ 1836 թվականին Տեխասն անջատվեց Մեքսիկայից, Բորդենն օգնեց գրել նահանգի առաջին սահմանադրությունը։
1844 և 1845 թվականներին կնոջ և երեխաների մահից հետո Բորդենը որոշեց թեթևացնել ամերիկացի պիոներների կյանքը և մշակեց մթերքների պահածոյացման մեթոդներ։ Բորդենի առաջին գյուտը դեհիդրիտացված մսից բիսկվիտներն էին, որի համար նա 1851 թվականին Լոնդոնի համաշխարհային ցուցահանդեսում ստացավ ոսկե մեդալ։ Բորդենի բիսկվիտներն օգտագործվում էին հետազատողների և ծովագնացների կողմից, սակայն նրա ընկերությունը հաջողություն չուներ միս արտադրող մրցակիցների պատճառով։ Բորդենի հաջորդ մշակումը կաթի խտացման գործընթացն էր։ 1853 թվականին նա դիմեց կաթից 75% հեղուկի հեռացման և նրա մեջ շաքար ավելացնելու գործընթացն արտոնագրելու համար։ Սկզբում նրա դիմումը մերժվեց նորարարության բացակայության պատճառով, սակայն 3 տարի անց, երբ նա ցույց տվեց, որ օգտագործում է վակուումային խոռոչներ, նրան տրամադրեցին արտոնագրումը (օգոստոսի 19, 1856 թվական, արտոնագրման համար՝ US 15,553)։ 1856 թվականին ստեղծվում է խտացրած կաթի Նյու Յորքի ընկերությունը։ 1860-ական թվականներին Բորդենն ստացավ ևս 4 արտոնագրում։ Նրա ընկերությունը հատկապես հաջողություն ունեցավ ԱՄՆ-ում քաղաքացիական պատերազմի սկսումով, երբ խտացրած կաթի սպառումը կտրուկ աճեց՝ բանակի համար խոշոր պատվերի հաշվին։


== Ծանոթագրություններ ==


== Գրականություն ==
Joe Bertram Frantz Gail Borden, Dairyman to a Nation. — 1951.
Harold W. Comfort Gail Borden and his heritage since 1857, Issue 78. — 1953.
Mary Dodson Wade Milk, Meat Biscuits, and the Terraqueous Machine: The Story of Gail Borden. — 1987.


== Արտաքին հղումներ ==
Today in Science History - a collection of Borden's patents and nineteenth-century articles and book excerpts on his life and products.
Gail Borden Public Library, its official website
Gail Borden Public Library catalog
Sue Ann Gardner, Gail Borden, University of Nebraska-Lincoln, 1999. (PDF)
United States Patent Office
Վահե Մարգարյան

Վահե Մարգարյան (սեպտեմբերի 16, 1997(1997-09-16), Գյումրի, Հայաստան), հայ երգիչ, «Իքս-Ֆակտոր 3» նախագծի հաղթող։


== Կենսագրություն ==
Վահե Մարգարյանը ծնվել է 1997 թվականի սեպտեմբերի 16-ին Շիրակի մարզի Գյումրի քաղաքում։ Ծնողները Հայաստանից են. հայրը՝ Գյումրիից, մայրը՝ Վանաձորից։
Ավարտել է Գյումրիի թիվ 3 ավագ դպրոցը, ինչպես նաև Գյումրիի թիվ 3 երաժշտական դպրոցի դաշնամուրի բաժինը։ 2013 թվականին մասնակցել է "Զվարթնոց" մրցույթ-փառատոնին և արժանացել առաջին կարգի մրցանակի։
«Իքս-Ֆակտոր 3» նախագծի հաղթող է ճանաչվել 2014 թվականի նոյեմբերի 2-ին։ Քիչ անց՝ նոյեմբերի 28-ին Եվրատեսիլ 2006 երգի մրցույթի հայաստանյան առաջին մասնակից Անդրեի հետ երգիչը մեկնել է Լոնդոն։ Ճանապարհորդությունը «Շանթ» հեռուստաընկերության սահմանած մրցանակն էր՝ «X Factor»-ում տարած հաղթանակի համար։ Այնտեղ նրանք հանդիպում են Իքս-Ֆակտոր նախագծի հեղինակ և պրոդյուսեր Սայմոն Քոուելի հետ։


== Ծանոթագրություններ ==


== Արտաքին հղումներ ==
Youtube.com: X Factor 3 Vahe Margaryan 02/08/2014, Պատրանքի թևով- Gala 02
Youtube.com: X Factor 3 Vahe Margaryan 14/09/2014, Կիլիկիա- Gala 03
Youtube.com: X Factor 3-Vahe Margaryan 21/09/2014 Երազ իմ երկիր հայրենի-Gala 04
Youtube.com: X Factor 3-Vahe Margaryan 28/09/2014 Fairytale- Gala 05
Youtube.com: X Factor 3-Vahe Margaryan 05/10/2014, Blue suedes shoes- Gala 06
Youtube.com: X Factor 3-Vahe Margaryan 19/10/2014, Les Montagne d'Armenie- Gala 07
Տյոսովսկի

Տյոսովսկի (ռուս.՝ Тёсовский), գյուղ Ռուսաստանի Նովգորոդի մարզի Նովոգորոդսկի շրջանի կազմում։
Բնակչությունը 2009 թվականին գրանցված տվյալներով կազմում էր 805 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(2667) Օիկավա

(2667) Օիկավա (անգլ.՝ Oikawa), աստերոիդ աստերոիդների գոտու արտաքին մասում։ Հայտնաբերվել է 1967 թվականի հոկտեմբերի 30-ին Լյուբոշ Կոհոուտեկի կողմից Բերգդորֆում։
Միջին հեռավորությունը Արեգակից կազմում է 3,229868 ա. մ., առավելագույնը մոտենում է 2,6395 ա. մ. հեռավորության վրա և հեռանում 3,8202 ա. մ.։ Արեգակի շուրջ մեկ ամբողջական պտույտ է կատարում 2120,19 երկրային օրվա ընթացքում, իր ուղեծրով շարժվելով միջինում 0,169796 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,24° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2667) Օիկավա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բարդականլու

Բարդականլու, Պարտականլու, լեռնաճյուղ Բարգուշատի լեռներում։ Հիշատակում է Ղևոնդ Ալիշանը։


== Ծանոթագրություններ ==
Շտոկհայմ (Ներքին Ֆրանկոնիա)

Շտոկհայմ  (գերմ.՝ Stockheim), կոմունա Գերմանիայում՝ Բավարիա երկրամասում։
Ենթարկվում է Ստորին Ֆրանկոնիայի վարչական կենտրոնին։ Մտնում է Ռյոն Գրաբֆելդ շրջանի կազմի մեջ։ Բնակչությունը կազմում է 1142 մարդ (դեկտեմբերի 31, 2010 թվական)։ Զբաղեցնում է 19.86 կմ² մակերես տարածք։


== Ծանոթագրություններ ==


== Արտաքին հղումներ ==
Պաշտոնական կայք Archived 2007-09-30 at the Wayback Machine. (գերմ.)
(8518) 1992 DM6

(8518) 1992 DM6, աստերոիդ աստերոիդների հիմնական գոտում։ Հայտնաբերվել է 1992 թվականի փետրվարի 29-ին UESAC ծրագրի կողմից Լա Սիլյայում։
Միջին հեռավորությունը Արեգակից կազմում է 3,11177 ա. մ., առավելագույնը մոտենում է 2,5687 ա. մ. հեռավորության վրա և հեռանում 3,6549 ա. մ.։ Արեգակի շուրջ մեկ ամբողջական պտույտ է կատարում 2004,98 երկրային օրվա ընթացքում, իր ուղեծրով շարժվելով միջինում 0,179553 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,26° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8518) 1992 DM6 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ֆուգլի

Ֆուգլի (ուկրաիներեն՝ Фуглі), գյուղ Ուկրաինայի Պոլտավայի մարզի Միրգորոդի շրջանում։
2001 թվականի տվյալներով Ֆուգլի գյուղում բնակվում էր 0 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
The One (երգ, Շակիրա)

«The One» (թարգմ․՝ «Միակը»), կոլումբիացի երգչուհի Շակիրայի չորրորդ սինգլն իր «Laundry Service» (2001) երրորդ ստուդիական ալբոմից (առաջին անգլիալեզու ալբոմը), թողարկվել է 2002 թվականի հունիսի 12-ին։


== Երգի մասին ==
«The One» գրել են Շակիրան և Գլեն Բալարդը։ Երգով երգչուհին շնորհակալություն է հայտնում իրեն տրված սիրո համար։ Չնայած երգը շատ սիրված էր, և շատերը «տոգորված» էին դրանով, այն չի կարողացել բարձր դիրքերի հասնել չարթերում։


== Երգացանկ ==
Maxi-single

"The One" (Glen's Radio Mix) – 3:47
"The One" (Album Version) – 3:43
"Whenever, Wherever" (Hammad Bell Remix) – 3:48
"Te Aviso, Te Anuncio (Tango)" (Gigi D'Agostino Tango Remix) – 6:10Enhanced single

"The One" (Glen's Mix)
"Objection (Tango)" (Afro Punk Version)
"Objection (Tango)" (The Freelance Hellraiser's Mash-Up of the Mongoose)
"The One" (video)


== Հիթ-շքերթներ ==


== Թողարկման պատմություն ==


== Ծանոթագրություններ ==
Տեսարաններ ամուսնական կյանքից

Տեսարաններ ամուսնական կյանքից (շվեդերեն՝ Scener ur ett äktenskap), ռեժիսոր Ինգմար Բերգմանի գեղարվեստական ֆիլմը, որը նկարահանվել է ըստ հենց իր սցենարի։
Բերգմանի ֆիլմը սիրո պատմություն է վեց դրվագից։ Ֆիլմը նկարահանվել է ընդամենը չորս ամսվա ընթացքում, սակայն ռեժիսորի կարևոր ֆիլմերից մեկն է։ Նա այնքան է տարվել կերպարներով (որոնց դերերը վստահվել են միայն իր սիրելի դերասաններին), որ իր ստեղծագործական կյանքի մայրամուտին նկարահանել է ֆիլմի շարունակությունը, որտեղ պատմել է Մարիանայի և Յուհանի կյանքի արդեն հասուն տարիների մասին։
Բերգմանի ֆիլմը շատ կամերային է։ Բիբի Անդերսոնի, Յանա Մալմշյոնի և Անիտա Վալի հերոսները հայտնվում են միայն ֆիլմի ներածության մեջ, ֆիլմի մնացած հատվածում կադրում միայն Մարիաննան ու Յուհանն են, որոնց դերերը կատարում են Լիվ Ուիլմանն ու Էրլանդն ու Յուզեֆսոնը, որոնք միայն մի քանի րոպեով են նկարահանվել փողոցում։ Հետաքրքիր է, որ ֆիլմում երաժշտություն չի հնչում։


== Սյուժե ==
Ֆիլմը բաղկացած է վեց տեսարանից. նրանցից յուրաքանչյուրը Մարիաննայի և Յուհանի 20-ամյա համատեղ կյանքի դրվագներն են։ Յուհանը պրոֆեսոր է, Մարիաննան` ապահարզանների գծով մասնագիտացված իրավաբան։ Նրանք ոչ միայն կայուն եկամուտ ունեն, այլև` հարուստ ուսանողական անցյալ։
Մի անգամ ամուսիններն ազատ երեկո են անցկացնում իրենց ընկերների շրջապատում։ Ապահարզանի սահմանին գտնող զույգը վիճում է և ասես ցույց տալիս հերոսներին իրենց սպասվող հեռանկարը։
Հոգնածությունը, իրենց զգացմունքներում անվստահությունն ու վերջապես Յուհանի դավաճանությունը հանգեցնում են միանգամայն բարեկեցիկ ընտանիքի բաժանությանը։
Սակայն հերոսները չեն կարողանում առանց իրար ապրել. բաժանությունը լավ առիթ է դառնում միմյանց հասկանալ, ցավակցել ու անկեղծ լինել։ Նախկին ամուսինների զգացմունքները բոցավառվում են նոր ուժով։
Ֆիլմի վերջին տեսարանում հերոսները փախչում են քաղաքամերձ տնակ` իրենց ցանկությունները բարելավելու։


== Դերերում ==
Լիվ Ուլման - Մարիաննա
Էրլանդ Յուզեֆսոն - Յուհան
Բիբի Անդերսոն - Կատարինա
Գունել Լինդբլում - Եվա
Յան Մալմշյո - Պետեր
Անիտա Վալ - ֆրու Պալմ
Բարբրո Հիորտ աֆ Օրնես - ֆրու Յակոբի


== Պարգևներ և առաջադրումներ ==


=== Պարգևներ ===
1975 - Դավիթ դի Դոնաթելլո մրցանակ
Լավագույն արտասահմանյան դերասանուհի - Լիվ Ուլման
1975 - «Ոսկե գլոբուս» մրցանակ
Լավագույն արտասահմանյան ֆիլմ
1975 - ԱՄՆ կինոքննադատների ազգային համայնքի մրցանակ
Լավագույն ֆիլմ
Լավագույն դերասանուհի - Լիվ Ուլման
Լավագույն սցենար - Ինգմար Բերգման
Երկրորդ պլանի լավագույն դերասանուհի - Բիբի Անդերսոն


=== Առաջադրում ===
1976 - BAFTA մրցանակ
Լավագույն դերասանուհի - Լիվ Ուլման
1975 - «Ոսկե գլոբուս» մրցանակ
Դրամայի լավագույն դերասանուհի - Լիվ Ուլման


== Ծանոթագրություններ ==


== Գրականություն ==
И. Бергман «Шёпоты и крики» // Картины / Перевод со шведского А. Афиногеновой. — М.- Таллин: Музей кино, Aleksandra, 1997. — 440 с. — ISBN 9985-827-27-9
Տոբիս (այլ կիրառումներ)

Տոբիս, կարող է վերաբերել՝

Տոբիս - գետ Ռուսաստանում, հոսում Արխանգելսկի մարզում, Կոմի Հանրապետությունում։ Գետաբերանը տեղակայված է Իոսեր գետի աջ ափին՝42 կմ հեռավորության վրա
Տոբիս - գետ Ռուսաստանում, հոսում է Կոմի Հանրապետությունով։ Գետաբերանը գտնվում է Ուխտա գետի ափին՝ 87 կմ հեռավորության վրա
Խուտորոկ (գյուղ, Սակիի շրջան)

Խուտորոկ (ուկրաիներեն՝ Хуторок, Ղրիմի թաթարերեն՝ Acı Bayçı), գյուղ Ուկրաինայի Ղրիմի Ինքնավար Հանրապետության Սակիի շրջանում։ Բնակավայրը նախկինում նաև անվանվել է Աջի-Բայչի։
2001 թվականի տվյալներով Խուտորոկ գյուղում բնակվում էր 208 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կլարիսա Բաջեր

Կլարիսա Բաջեր (անգլ.՝ Clarissa Munger Badger, մայիսի 20, 1806(1806-05-20), Madison, Նյու Հեյվեն շրջան, Կոնեկտիկուտ, ԱՄՆ - դեկտեմբերի 14, 1889(1889-12-14), Madison, Նյու Հեյվեն շրջան, Կոնեկտիկուտ, ԱՄՆ), ամերիկացի նկարչուհի և նկարազարդող, նկարել է նաև տեքստիլի վրա։ 


== Կենսագրություն ==
Ծնվել է 1806 թվականի մայիսի 20-ին Կոնեկտիկուտ նահանգի Նյու Հեյվեն շրջանի Մադիսոն քաղաքում՝ դիմանկարիչ և փորագրող Ջորջ Մանգերի ու նրա կնոջ՝ Փարնել Քելսի Մանգերի ընտանիքում (Parnel Kelsey Munger)։ Կլարիսայի ավագ եղբայրը՝ Ջորջը, և կրտսեր քույրը՝ Քերոլայնը, ևս դարձել են նկարիչներ։ 
1828 թվականին ամուսնացել է Մասաչուսեթս նահանգի Անդովեր քաղաքի Հարավային եկեղեցու հովիվ սուրբ Միլթոն Բաջերի հետ ( Milton Badger), որը հետագայում դարձել է ամերիկյան տնային միսիոներական ընկերության քարտուղարի օգնական։ Նրանք ունեցել են հինգ երեխա, որոնցից երկուսն են ապրել մինչև չափահասություն և երկուսն էլ դարձել են բժիշկ։ Նրա ամուսինը հիվանդացել է Բրայթի հիվանդությամբ, և նրանք տեղափոխվել են Կլարիսայի հայրենի քաղաքը, որտեղ 1873 թվականին ամուսինը մահացել է։ 
Կլարիսա Բաջերը մահացել է 1889 թվականի դեկտեմբերի 14-ին Մադիսոն քաղաքում։ Թաղված է West Cemetery քաղաքային գերեզմանատանը։ 


== Ստեղծագործություն ==
1848 թվականին Կլարիսա Բաջերը մասնավոր կարգով C. M. Badger  անվան տակ հրատարակել է «Flowers from Nature with Selected Poetry» գիրքը՝ ընտրյալ բանաստեղծություններով։ Դա եղել է Ուիլյամ Բրայանթի, Լիդիա Սիգուրնիի, Մերի Հոուիտի և այլ բանաստեղծների բանաստեղծությունների ժողովածուն՝ նկարազարդված նրա 13 ծաղկանկարներով։ Հնարավոր է, որ դա պատճառ է դարձել 1859 թվականի իր հաջորդ՝ «Wild Flowers Drawn and Colored from Nature» (նաև հայտնի է որպես «The Wild Flowers of America») գրքի համար, որը նկարազարդված է եղել տարբեր բույսերի 22 պատկերներով։ Գիրքը ներառել է բանաստեղծություններ, որոնք, ենթադրաբար, գրվել են հենց նկարչուհու կողմից՝ Լիդիա Սիգուրնիի ներածական բանաստեղծությամբ։ Այս գրքի մեկ օրինակը պատկանել է բանաստեղծուհի Էմիլի Դիքինսոնին։ Երկու գրքերի նկարազարդումները լայնորեն ընդօրինակվել են և նպաստել են Կլարիսայի՝ որպես առաջին կարգի բուսաբանական նկարչի հեղինակությանը։ 
Կլարիսայի «Floral Belles from the Green-House and Garden» երրորդ գիրքը, որը հրապարակվել է 16 վիմագրական նկարազարդումներով, նույնպես ուղեկցվել է պատկերված ծաղիկների մասին բանաստեղծական ստեղծագործություններով։
Կլարիսա Բաջերի ստեղծագործության հետազոտողները պարզել են, որ նա նաև նկարել է տեքստիլի վրա։ Նրա պահպանված աշխատանքները ներառում են ձեռքով նկարված ծաղկային ծածկոց և մետաքսե շարֆ՝ մի ծայրին ներկված վարդեր, իսկ մյուսին՝ պատատուկներ։

Որոշ աշխատանքներ
		
		
		
		


== Ծանոթագրություններ ==


== Արտաքին հղումներ ==
Clarissa Munger (1806—1889)
The Wild Flowers of America digitized by Harvard University
Flickr album of work by Clarissa Munger Badger from Madison Historical Society
Արար

Արար (արարված, գործողություն), թատերագրական երկի կամ ներկայացման ամբողջական մասը, դեպքերի զարգացման շղթայի համեմատաբար ավարտուն մի օղակը։


== Էությունը ==
Թատրոնում արարները սովորաբար բաժանվում են ընդմիջումներով։ Ժամանակակից թատրոնում 4 կամ 5 արարից բաղկացած դասական պիեսները հաճախ ներկայացվում են միայն մեկ ընդմիջմամբ։ Ըստ դրամայի դասական կառուցվածքի՝ առաջին արարը նվիրվում է դեպքերի հանգուցավորմանը, վերջին արարը՝ հանգուցալուծմանը։ Պիեսի ամբողջ գործողությունը կարող է պարփակվել նաև մեկ արարում, որը կոչվում է պիես մեկ արարով։


== Պատմություն ==
Դրաման հինգ արարի բաժանելու ավանդույթը գալիս է Հին Հռոմի թատրոնից (Հին Հունաստանի թատրոնում գործողությունը շարունակվել է անընդմեջ)։ Եվրոպական թատրոնն ընդունել է այդ ավանդը, բացի իսպանականից, ուր դրաման բաժանվել է երեք արար-խորնադայի։ Արևելյան մի շարք երկրների դասական թատրոնի պիեսները բաժանվել են տասնյակ արարների։ Դրամայի առանձին արարները կարող են իրենց հերթին բաժանվել դրամատուրգիական ավելի փոքր միավորների՝ պատկեր, տեսարան (տեսիլ), դրվագ։


== Անվանումը ==
«Արար» և «գործողություն» բառերը թեպետ հոմանիշներ են, սակայն պիեսը մասերի բաժանելու դեպքում նախընտրելի է գործածել «արար» բառը, որն ավելի կարճ է և չի շփոթվում այլևայլ կիրառություններ ունեցող «գործողություն» բառի հետ։ Գաբրիել Սունդուկյանն ու Հակոբ Պարոնյանն օգտագործել են «արարված» բառը, իսկ Լևոն Շանթը՝ «արար»։


== Տես նաև ==
Պիես
Պատկեր
Տեսարան
Դրվագ


== Աղբյուրներ ==
Լևոն Հախվերդյան, «Թատերագիտական բառարան», Երևան, «Հայաստան», 1986 թ., 208 էջ։


== Ծանոթագրություններ ==
Ծովանկարչություն

Ծովանկարչություն, ծովային տեսարան պատկերող նկար, բնանկարի ժանրի տարատեսակ։ Որպես բնանկարի ինքնուրույն ճյուղ Ծովանկարչությունը եվրոպական արվեստում առանձնացել է XVII դ.: Նրա սկզբնական խնդիրը եղել է ծովային համայնապատկերում պատմական խոշոր իրադարձություններ և ռազմանավեր պատկերելը, ուր ծովը հանդես է եկել որպես դեկորատիվ միջավայր։ Ծովանկարչությունը ծաղկել է XVII դ. հոլանդական գեղանկարչության մեջ և գրաֆիկայում։ Հոլանդացի ծովանկարիչները (Յան Պորսելլիս, Հ. Սեգերս, Վ. վան դե Վելդե) պատկերել են ծովի տարերքն ու ձկնորսների կյանքը, մշակել հանդիսավոր ծովանկարչության տիպը՝ կենտրոնական դեր հատկացնելով նավերին ու նավակներին, բացահայտել ծովային տեսարանների վեհությունը։
XVIII–XIX դդ. խոշորագույն ծովանկարիչներից են Կ. Վեռնեն (Ֆրանսիա), Կացուշիքա Հոքուսայը (Ճապոնիա), Ու. Թյոռները (Անգլիա), Հ. Մեսդագը (Հոլանդիա), Ա. Բոգոլյուբովը (Ռուսաստան)։ 
Համաշխարհային կերպարվեստում ծովանկարչության կարկառուն ներկայացուցիչը հայ մեծ նկարիչ Հ. Այվազովսկին է։ Ծովանկարչության հայ ներկայացուցիչներն են՝ Մ. Մահտեսյանը, Մ. Ճիվանյանը, Ա. Շաբանյանը, Վ. Մախոխյանը, Կ. Ադամյանը ստեղծել են ծովանկարչության աչքի ընկնող ստեղծագործություններ։ 


== Պատկերասրահ ==
Կարասու (Բալտիրգանի վտակ)

Անվան այլ կիրառումների համար տե՛ս՝ Կարասու (այլ կիրառումներ)Կարասու (ռուս.՝ Карасу), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Բալտիրգան գետի ձախ ափով՝ 9 կմ հեռավորության վրա։ Գետի երկարությունը 12 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերխնեոբսկոմի ավազանային շրջանին, գետի ջրատնտեսային տեղամասը Կատուն գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության
Ջրային օբյեկտի, պետական ջրային գրանցման կոդը - 13010100312115100006565
Հիդրոլոգիական ուսումնասիրությունների կոդը - 115100656
Ավազանի կոդը - 13.01.01.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Քամի (պատմվածք)

«Քամի» (ռուս.՝ Ветер), ռուս խորհրդային գրող Միխայիլ Ալեքսանդրովիչ Շոլոխովի պատմվածքը՝ գրված 1927 թվականին։


== Հրապարակման պատմություն ==
«Քամին» պատմվածքն առաջին անգամ լույս տեսել «Երիտասարդ լենինյան» թերթում, 1927 թվականի հունիսի 4-ի 124-րդ համարում։ Այն չի տպագրվել Միխայիլ Շոլոխովի   պատմվածքների ժողովածուներում։ Առաջին անգամ վերահրատարակվել է «Գրական հանդեսում» 1986 թվականի դեկտեմբերի 19-ի թիվ 51, Հ. 9: Ստեղծագործությունների ժողովածուներում չի ընդգրկվել։ Առաջին անգամ հրապարակվել է 9 հատորանոց ծողովածուների 8-րդ հատորում։ Մ., 2002. Կազմել և խմբագրել է Վ.Վ. Վասիլևը։ Այն տպագրվել  է առաջին հրապարակման համաձայն։ Պատմվածքը վերահրատարակելով «Գրական հանդեսում»՝ Պ. Վ. Բեկեդինը գրել է.

Ըստ Միխայիլ Շոլոխովի ավագ դստեր՝ Սվետլանա Միխայլովնայի, գրողը «կտրականապես դեմ էր ստեղծագործության վերահրատարակմանը՝ իր առարկությունները պատճառաբանելով հերոսի չափազանց պաթոլոգիական և կենսաբանական հակումներով»։


== Քննադատություն ==
Խորհրդային գրականության համար անսովոր թեմա էր գտել Գ. Ս. Երմոլաևը «Քամի» պատմվածքի համար («պաթոլոգիական դաժանություն, պայմանավորված նվաստացման և ինքնասիրահարվածության զգացումով»)։ Նա Տուրիլինի մտածելակերպի առանձնահատկությունները բացատրում էր  հերոսի մտավոր կերտվածքով` նրան հնարավորություն չտալով բարին տարբերել չարից։

«Քամու» բարդ հոգեբանական բախման մասին Ս. Գ. Սեմենովան  գրել է.


== Սյուժե ==
Պատմվածքի գլխավոր հերոսը միայնակ երիտասարդ կազակ Խարիտոն Տուրիլինը պատմում է պատահական ծանոթին, ով գիշերակաց է խնդրել իր ուսուցչից, իր «շատ գրավիչ» կյանքի մասին։ Սպիտակների հետ նահանջելով Սև ծով՝ նա սառել և կորցրել է երկու ոտքերը։ Լատվիացի կոմիսարը նրան օգնել է վերադառնալ հայրենի խուտոր, բայց «անհետաքրքրական, առանց որևէ ուրախության» կյանքը տանջում է հերոսին։ Դաժանորեն զայրացած իր ճակատագրից, նա բռնաբարում է հարազատ քրոջը, որից հետո քույրն ընդմիշտ լքում է տունը, իսկ Խարիտոնը մնում է մռայլ, ավերիչ մենության մեջ։


== Գործող անձինք ==
Գոլովին -  Զադոնսկու խուտորի ուսուցիչ, վերադառնում է ուսուցիչների շրջանային համագումարից և գիշերը կանգ է առնում Տուրիլին խուտորում։
Տանտեր - երիտասարդ կազակ Տուրիլին խուտորից, հաշմանդամ է, առանց ոտքերի, պատահական հյուր ուսուցիչ Գոլովինին է պատմում է իր կյանքի պատմությունը։


== Ծանոթագրություններ ==


== Աղբյուրներ ==
Шолоховская энциклопедия/ Колл. авторов; глав. ред. Ю. А. Дворяшин; вступ. ст. М. М. Шолохов. — М.: Издательский дом «СИНЕРГИЯ», 2013. — 1216 с.: ил. ISBN 978-5-94238-022-9


== Արտաքին հղումներ ==
Ветер
Փոթորկոտ ալիքներ

Փոթորկոտ ալիքներ (ճապ.՝ 波濤 図 屏風), ճապոնացի նկարիչ Օգատա Կորինի նկարը ճապոնական երկու շիրմաների վրա։ Ծովի փոթորկոտ ալիքներ պատկերող աշխատանքը ստեղծվել է մոտ. 1704-1709 թթ.: 1926 թվականից այն ներառված է Նյու Յորքի Մետրոպոլիտեն արվեստի թանգարանի հավաքածուում Ֆլեթչերի հիմնադրամի ֆինանսական աջակցությամբ ձեռքբերումից ի վեր։


== Նախապատմություն ==
Ճապոնական արվեստի պատմության ընթացքում շատ արվեստագետներ են ձգտել իրենց աշխատանքներում ներկայացնել ծովային ալիքների փոթորկուն շարժը։ Թեման ներկայացվել է ոչ միայն էմակիմոնոյի և մետաքսի վրա, այլև հովհարների, byōbu-ի և դեկորացիաների վրա։


== Նկարագրություն ==
Օգատա Կորինի Փոթորկոտ ալիքներ կտավը ճապոնական գեղանկարչության մեջ ծովի անմատչելի տարրերի ամենակարևոր պատկերներից է նախքան Կացուշիքա Հոքուսայի Մեծ ալիք Քանագավայում կտավի ստեղծումը։ Կտավի ստեղծման համար Օգատան  կիրառել է հին չինական տեխնիկա՝ մեկ ձեռքով բռնելով երկու վրձին։
Նկարը ստեղծելիս Օգատան օգտագործել է չինական թանաք, ներկ և ոսկեփայլ թուղթ։ Նա ալիքների սպառնացող և վտանգալից բնույթը փոխանցել է երկարավուն և հակադրությունով կոնտուրված մատի կամ վիշապի ճիրանների նմանությամբ ցցուն ալիքների և ծովի փրփուրի միջոցով։ Աշխատանքի արտահայտչությունը Օգատայի համար արտասովոր է եղել, իսկ արտահայտման հիմնական միջոցները թանաքով ստեղծված գծերն են։
Փոթորկոտ ալիքներ կտավի վրա դրոշմված է «Dōsū» դրոշմը, կեղծանուն, որ Օգատան օգտագործել է 1704 թվականից։ Վերջին ուսումնասիրությունները ցույց են տալիս, որ Օգատան կտավը ստեղծել է 1704-1798 թվականներին, իր կարիերայի անցումային շրջանում, երբ ապրում էր Էդո քաղաքում (այժմ՝ Տոկիո)։ Նկարիչի այս ժամանակահատվածի ստեղծագործությունները բնութագրվում են Կանո դպրոցի ներկայացուցիչների ստեղծագործական մեծ ազդեցությամբ։

Փոթորկոտ ալիքների համար ներշնչանքի ուղղակի աղբյուրը կարող էր լինել արվեստագետ Սեսոն Սյուկեյի ստեղծագործությունը (մոտ. 1504-1589 թթ.), որի դեռևս պահպանված նկարները ներառում են ծովային ալիքների մի շարք դինամիկ և խորհրդավոր պատկերներ, այդ թվում՝ «Էգրետը, լուսինը և ալիքը» և «Քամին և ալիքները» կտավները։ «Փոթորկոտ ալիքներ» նաև արտացոլում են Տավարայա Սոտացուի ազդեցությունը, ով ստեղծում էր մռայլ լանդշաֆտներ, սակայն կտավը Օգատայի կողմից ծովային վախեցնող և բռնի ուժի անկախ մեկնաբանություն է։


== Ազդեցություն ==
«Փոթորկոտ ալիքները» տպավորել է Օգատայի հետևորդ Սակաի Հոիցուին, ով 1805 թվականին ստեղծել է Ալիքներ կտավը, որտեղ փորձել է փոխանցել վախեցնող մթնոլորտն ու վտանգի նախազգուշացումը։ Որոշ ժամանակ անց Հոիցուի ընտանիքը Օգատայից գնել է կտավը և Օգատայի նկարների հավաքածուն հասանելի է դարձել Հոիցուին մանրամասն ուսումնասիրելու համար։ Թանաքով արծաթապատված թղթի վրա ստեղծված «Ալիքներ» կտավի պատկերները ավելի վերացական են, քան Օգատայի աշխատանքում, բայց պահում էին իրենց դիվային բնույթը։


== Ծանոթագրություններ ==
(2668) Թաթարիա

(2668) Թաթարիա (անգլ.՝ Tataria), աստերոիդ աստերոիդների հիմնական գոտում։ Հայտնաբերվել է 1976 թվականի օգոստոսի 26-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 2,317705 ա. մ., առավելագույնը մոտենում է 2,1359 ա. մ. հեռավորության վրա և հեռանում 2,4995 ա. մ.։ Արեգակի շուրջ մեկ ամբողջական պտույտ է կատարում 1288,8 երկրային օրվա ընթացքում, իր ուղեծրով շարժվելով միջինում 0,27933 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,15° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2668) Թաթարիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կուրսկայայի շրջան

Կուրսկայայի շրջան (ռուս.՝ Курский район), մունիցիպալ շրջան Ռուսաստանի Դաշնության Ստավրոպոլի երկրամասում։
Ստեղծվել է 1935 թվականին։ Վարչական կենտրոնը՝ Կուրսկայա։


== Աշխարհագրություն ==
Շրջանի տարածքի մակերեսը կազմում է 3693,94 կմ²։


== Բնակչություն ==
2012 թվականի մարդահամարի արդյունքներով շրջանում բնակվում էր 53729 մարդ։ Բնակչության խտությունը կազմում էր 14,55 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Շառլ դը Կոստեր

Շառլ Թեոդոր Անրի դը Կոստերի (ֆր.՝ Charles Théodore Henri De Coster, օգոստոսի 20, 1827(1827-08-20)[…], օգոստոսի 27, 1827(1827-08-27) կամ 1827, Մյունխեն, Բավարիայի թագավորություն - մայիսի 7, 1879(1879-05-07)[…], Իքսել, Բրյուսել, Բելգիա և Բրյուսել, Բելգիա), բելգիացի գրող՝ «Ուլենշպիգելի և Լամմե Գուդզակի լեգենդը» վեպի հեղինակը։


== Կենսագրություն ==
Դը Կոստերը ծնվել է 1827 թվականի օգոստոսի 20-ին, Մյունխենում, ուր նրա հայրը Հռոմի պապի դեսպանի մոտ պաշտոնյա էր։ Կյանքի առաջին տարիները նա անցկացրեց Մյունխենում։ 1833 թվականից նրա ծնողները տեղափոխվել էին հայրենիք և հաստատվել Բրյուսելում։ Հայրը շուտ է մահացել և դը Կոստերը ունեցել է զրկանքներով լի պատանեկություն։ 17 տարեկանից պաշտոնավարել է Բրյուսելի մի բանկում և ազատ ժամերին զբաղվում է գրելով։ 1850 թվականին մտել է համալսարան, որը ավարտելուց հետո պետական արխիվում պաշտոն է ստանձնել։ Արխիվային նյութերը ուսումնասիրելով ծանոթացել է Բելգիայի պատմությանը և ֆրանսիական հին լեզվին։ Հետագա տարիներին լույս է ընծայել «Ֆլամանդական լեգենդներ» և «Բրաբանտական պատումներ» գրքերը, որոնք մեծ հաջողություն չունեցան։ 1867 թվականին լույս տեսավ «Ուլենշպիգելի և Լամմե Գուդզակի լեգենդը» վեպը, որի վրա աշխատել էր տասը տարի։
Մահացել է 1879 թվականի մայիսի 7-ին, մենակ և կարիքավոր վիճակում։


== Ծանոթագրություններ ==
(8911) Կավագուչիջուն

(8911) Կավագուչիջուն (անգլ.՝ Kawaguchijun), աստերոիդ աստերոիդների հիմնական գոտում։ Հայտնաբերվել է 1995 թվականի դեկտեմբերի 17-ին Տակաո Կոբայաշիի կողմից Օիզումիյում։
Միջին հեռավորությունը Արեգակից կազմում է 3,006639 ա. մ., առավելագույնը մոտենում է 2,835 ա. մ. հեռավորության վրա և հեռանում 3,1783 ա. մ.։ Արեգակի շուրջ մեկ ամբողջական պտույտ է կատարում 1904,23 երկրային օրվա ընթացքում, իր ուղեծրով շարժվելով միջինում 0,189052 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,5° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8911) Կավագուչիջուն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Քոդի Քրոփեր

Քոդի Ժոզեֆ Քրոփեր (անգլ.՝ Cody Joseph Cropper, փետրվարի 16, 1993(1993-02-16), Ատլանտա), ամերիկացի ֆուտբոլիստ, «Հյուսթոն Դինամո» ակումբի դարպասապահ։


== Կենսագրություն ==
Քրոփերը ծնվել է Ատլանտայում և 12 տարեկան հասակում տեղափոխվել Մինեսոտա։


=== Ակումբային կարիերա ===
ԱՄՆ-ի երիտասարդական թիմերում անցկացրած խաղերից հետո Քրոփերը տեղափոխվել է Անգլիա և խաղացել «Իպսվիչ Թաուն» ակումբի ակադեմիայում։ 2012 թվականի օգոստոսին տեղափոխվել է «Սաութհեմփթոն»։
2015 թվականի հունիսի 30-ին Քոդի Քրոփերը տեղափոխվել է «Միլթոն Քինս Դոնս» ակումբ և նույն թվականի օգոստոսի 11-ին նշել է նորամուտը այնտեղ՝ Ֆուտբոլային լիգայի գավաթի խաղարկության առաջին փուլի՝ «Լեյտոն Օրիենտ» ակումբի դեմ խաղում։ 2016 թվականի ապրիլի 16-ին Քրոփերը կարմիր քարտ է ստացել և հեռացվել խաղադաշտից «Փրեստոն Նորթ Էնդ» ակումբի հարձակվող Յուեն Դոյլի նկատմամբ ֆոլի համար։ 2015/16 մրցաշրջանի ավարտից հետո ակումբը չի երկարաձգել պայմանագիրը ֆուտբոլիստի հետ։
2016 թվականի օգոստոսին Քրոփերը պայմանագիր է ստորագրել MLS-ի «Նյու Ինգլենդ Ռևոլյուշն» ակումբի հետ։ Բոստոնցիների կազմում նորամուտը նշել է հոկտեմբերի 23-ին՝ «Մոնրեալ Իմպակտի» դեմ խաղում՝ 2016 մրցաշրջանի կանոնավոր առաջնության վերջին տուրում։ 2017 թվականի մրցաշրջանում՝ Բոբի Շաթլուորտի հեռանալուց հետո, Քրոփերը դարձել է ակումբի հիմնական դարպասապահը։ 2018 թվականի մրցաշրջանում կորցրել է տեղը մեկնարկային կազմում՝ մրցակցությունում զիջելով Մեթ Թյորներին։ 2019 թվականի օգոստոսի 17-ին Քրոփերը վարձավճարով տեղափոխվել է Չեմպիոնշիպի «Հարթֆորդ Աթլետիկ» ակումբ, որտեղ անցկացրել է մրցաշրջանի մնացած մասը։ «Հարթֆորդում» նորամուտը նշել է օգոստոսի 24-ին՝ «Ատլանտա Յունայթեդ 2»-ի դեմ խաղում։ 2019 թվականի մրցաշրջանի ավարտից հետո «Նյու Ինգլենդ Ռևոլյուշնի» հետ Քրոփերի կնքած պայմանագրի ժամկետն ավարտվել է։
2020 թվականի հունվարի 24-ին Քրոփերը պայմանագիր է կնքել «Հյուսթոն Դինամո» ակումբի հետ։


=== Կարիերա հավաքականում ===
Քրոփերը հրավիրվել է մասնակցելու ԿՈՆԿԱԿԱՖ-ի երիտասարդական առաջնության խաղերին 2011 (Գվատեմալայում) և 2013 (Մեքսիկայում) թվականներին։ Նա նաև ընդգրկվել է հավաքականի կազմում՝ մասնակցելու 2013 թվականի աշխարհի երիտասարդական առաջնությանը Թուրքիայում։ 2015 թվականի հունիսին հրավիրվել է ԱՄՆ-ի ազգային հավաքական՝ մասնակցելու Գերմանիայի դեմ ընկերական խաղին։


== Ծանոթագրություններ ==


== Արտաքին հղումներ ==
Ցուցանիշները soccerbase.com կայքում (անգլ.)
Ֆուտբոլիստի էջը soccerway.com կայքում(անգլ.)
Պրոֆիլը transfermarkt.com կայքում(անգլ.)
Ֆուտբոլիստի էջը MLS կայքում(անգլ.)
Միզապարկ

Միզապարկ (լատ.՝ vesica urinaria), որոշ անողնաշարավորների, ողնաշարավորների մեծամասնության և մարդու միզային օրգան, ուր հավաքվում է մեզը և պարբերաբար արտահոսում օրգանիզմից (տես Միզազատություն)։ Մարդու միզապարկի միջին տարողությունը 500 սմ³ է։ Գտնվում է փոքր կոնքի խոռոչում, միջին գծով ցայլային համաճոնից ետ, շագանակագեղձից վեր, սերմնաբշտիկներից, սերմնածորաններից և ուղիղ աղիքից առաջ, իսկ կանանցը՝ միզասեռական ստոծանու վրա, արգանդից և հեշտոցից առաջ։ Միզապարկը ձվաձև է, ունի առաջային, ետին և կողմնային աջ ու ձախ երեսներ, գագաթ, մարմին, հատակ և վզիկ, որը դեպի վար աստիճանաբար նեղանում է ու շարունակվում որպես միզուկ։ Միզապարկի պատերը կազմված են երեք շերտից՝ արտաքին՝ շարակցահյուսվածքային, միջին՝ մկանային, և ներքին՝ լորձաթաղանթային։ Հիվանդություններից ավելի հաճախ հանդիպում են լորձաթաղանթի բորբոքումը (ցիստիտ), միզապարկի քարերը և պոլիպները։


== Ծանոթագրություններ ==
Թադևոսյան

Թադևոսյան, հայկական ազգանուն։


== Ազգանունը կրողներ ==
Ադել Սիմոնի Թադևոսյան (1937), հայ հոգեբույժ։
Ալբերտ Աշոտի Թադևոսյան (ծնվ. 1990), հայ ֆուտբոլիստ։
Ալեքսանդր Թադևոսյան
Ալեքսանդր Թադևոսյան (երաժշտագետ) (1914-2001), հայ երաժշտագետ։
Ալեքսանդր Յուրայի Թադևոսյան (ծնվ. 1980) հայ ֆուտբոլիստ։
Արուս Արշակի Թադևոսյան (1907-1983), հայ թարգմանչուհի։
Գագիկ Աղասու Թադևոսյան (ծնվ. 1950), ՀՀ պետական և քաղաքական գործիչ։
Գուրգեն Տիգրանի Թադևոսյան (1906-1973), հայ քիմիկոս-օրգանիկ։
Դերենիկ Արտավազդի Թադևոսյան (1928), հայ գեղանկարիչ։
Եղիշե Մարտիրոսի Թադևոսյան (1870-1936), հայ գեղանկարիչ։
Թամարա Սարգսի Թադևոսյան (1922), հայ դեղաբան։
Լաուրա Գավրիլի Թադևոսյան (ծնվ. 1938), հայ անասնաբույժ։
Լևոն Թադևոսյան
Լևոն Կորյունի Թադևոսյան (ծնվ. 1943), հայ նկարիչ։
Լիդա Կնյազի Թադևոսյան (1930), հայ երկրաբան։
Հակոբջան Թադևոսյան (1949-1998), հայ այլախոհ, Հայ հայրենասերների միության հիմնադիր։
Համլետ Աղասու Թադևոսյան (1976-2008), հայ մայոր։
Հովհաննես Կարապետի Թադևոսյան (1889-1974), հայ նկարիչ։
Հրանտ Հովհաննեսի Թադևոսյան (ծնվ. 1938), հայ նկարիչ։
Մարիա Ալեքսանդրի Թադևոսյան (1903-1930), հայ դերասանուհի։
Ռաֆայել Սամվելի Թադևոսյան (ծնվ. 1954), հայ պատմաբան, թանգարանագետ։
Սամվել Թադևոսյան
Սամվել Գեորգիի Թադևոսյան (ծնվ. 1959), ՀՀ պետական գործիչ։
Սամվել Եփրեմի Թադևոսյան (ծնվ. 1971), իրավաբան։
Սուրեն Թադևոսյան
Սուրեն Սերյոժայի Թադևոսյան (1974-1994), հայ ազատամարտիկ։
Սուրեն Թադևոսյան (1975-2016), հայ ռեժիսոր, պրոդյուսեր։
Վահան Թևոսի Թադևոսյան (1909-), հայ բժիշկ։
Վահե Թադևոսյան (ծնվ. 1983), հայ ֆուտբոլիստ։
Վիգեն Թադևոսյան (1943-2010), հայ նկարիչ։
Վռամշապուհ Սամսոնի Թադևոսյան (1900-1979), հայ իրավաբան, պետական աշխատող։


== Տես նաև ==
Տեր-Թադևոսյան


== Ծանոթագրություններ ==
Պավսանիաս

Պավսանիաս (հուն․՝ Παυσανίας, լատ.՝ Pausanias, մոտ 110 կամ մոտ 115, Ասիա, Հռոմեական կայսրություն - մոտ 180, Հռոմ, Հռոմեական կայսրություն), հին հույն գրող, աշխարհագիր։ Հեղինակ է 10 գրքից բաղկացած «Հելլադայի նկարագրությունը» ((հին հունարեն՝ Ἑλλάδος Περιήγησις, Hellados Periegesis),) պատմաաշխարհագրական երկի, որն իրենից ներկայացնում է անտիկ Հունաստանի կրոնի և արվեստի հուշարձանների մասին տեղեկություններ պարունակող մանրամասն ուղեցույց։ Աշխատությունը հարուստ է պատմական ու առասպելաբանական արժեքավոր էքսկուրսներով։ Պավսանիասը լայնորեն օգտագործել և մեջբերել է մի շարք անտիկ հեղինակների մեզ չհասած երկեր։


== Ծանոթագրություններ ==


== Աղբյուրներ ==
Հին Հունաստանի պատմությունը, Երևան 1982։


== Արտաքին հղումներ ==
Պավսանիաս. Հելլադայի նկարագրությունը (ռուս.)
Տեքստը և անգլերեն թարգմանությունը
Մատենագրություն Archived 2006-11-26 at the Wayback Machine.
1795

1795 թվական, ոչ նահանջ տարի, ըստ Գրիգորյան օրացույցի սկսում է հինգշաբթի օրը։ Սա մեր թվարկության 1795 թվականն է, 
XVIII դարի 95-րդ տարին։


== Դեպքեր ==
Աղա-Մամեդ խանը արշավում է Հարավային Կովկաս և ավերում երկիրը։


== Ծնունդներ ==
Հունվարի 15 - Ալեքսանդր Գրիբոյեդով, ռուս դրամատուրգ, բանաստեղծ, դիվանագետ
Հունիս 16 - Ալեքսանդր Գրիբոյեդով, ռուս գրող, դիվանագետ (վ. 1829)
Սեպտեմբերի 24 - Անտուան Բարի, քանդակագործ, գեղանկարիչ
Հոկտեմբերի 31 - Ջոն Քիթս, անգլիացի ռոմանտիկ բանաստեղծ


== Մահեր ==
Սեպտեմբեր 22 - Սայաթ-Նովա, հայ բանաստեղծ-աշուղ (ծ. 1722)
1612 (ֆիլմ)

«1612: Խառնակ ժամանակների ժամանակագրություն» (ռուս.՝ «1612: Хроники смутного времени»), ռուսական պատմաարկածային ֆիլմ, որի սյուժեի համար ֆոն են ծառայում Խառնակ ժամանակների իրադարձությունները։ Այս թեմայով ֆիլմ նկարահանելու գաղափարը ռեժիսոր Վլադիմիր Խոտինենկոն կրել է 25 տարի, հետագայում նման ծրագրեր են առաջացել նաև նախագահի աշխատակազմում, և «Ռենովա» բիզնես-խմբի տնօրենների խորհրդի նախագահ Վիկտոր Վեկսելբերգի աջակցությամբ, որը շուրջ հինգ միլիոն դոլար է ներդրել, հարյուր օրվա ընթացքում տեղի են ունեցել ֆիլմի նկարահանումները։ Չնայած ֆիլմում պատմական կերպարների ներկայությանը (Քսենյա Գոդունովա, իշխան Պոժարսկի), այն ավելի շատ «կոստյումային» է, քան  «պատմական», քանի որ իրական փաստերը և իրադարձությունները զգալիորեն փոխվել են և ենթարկվել են հորինված սյուժետային գծին։


== Սյուժե ==
Ֆիլմի սյուժեի կենտրոնում ճորտ Անդրեյի արկածներն են, որն իրեն ներկայացնում է որպես իսպանացի վարձու հրետանավոր։
Բորիս Գոդունովի մահից հետո նրա այրին և երիտասարդ ժառանգ Ֆեոդորը սպանվում են։ Կենդանի է մնում միայն Բորիս Գոդունովի դուստրը՝ Քսենյան։ Այն բանից հետո, երբ գահին հայտնված ինքնակոչ Կեղծ Դմիտրին նույնպես սպանվում է, Ռուսաստանում սկսվում է խառնակություն։ Ցարական ընտանիքի սպանությանն ականատես եղած ճորտ  Անդրեյը մեծացել է, սակայն դեռ չի կարող մոռանալ գեղեցկուհի Քսենյային։
Երբ Անդրեյին ծառայության վերցրած իսպանացի ազնվական և թնդանոթաձիգ Ալվար Բորխան սպանվում է ավազակների դեմ պայքարում, Անդրեյը որոշում է իրեն ներկայացնել որպես իսպանացի։ Յուրացնելով նրա հագուստն ու անունը՝ Անդրեյը փորձում է փրկել Քսենյա Գոդունովային լեհ Գետման Կիբովսկու ձեռքից և գրավել նրա սիրտը։


== Դերերում ==
Կինոժապավենում հնչում են Քսենյա Գոդունովայի բանաստեղծությունների հիման  վրա Ալեքսեյ Ռիբնիկովի երաժշտությամբ գրված երգեր (կատարող՝ Zventa Sventana)։


== Նշումներ ==


== Ծանոթագրություններ ==


== Արտաքին հղումներ ==
«1612» «Энциклопедия отечественного кино» կայքում
Ֆիլմի պաշտոնական կայքը
1612: Հոդված «Nasz Dziennik»-ում, Լեհաստան
Шамин С. М. Советский и российский кинематограф о европейцах в русской истории: Древняя Русь и Россия раннего Нового времени (памяти С. С. Секиринского) // XX-й «круглый стол» Россия и мир глазами друг друга. Из истории взаимовосприятия.
Աբա (անձնանուն)

Աբա, ասորական ծագումով հայկական արական անձնանուն։ Առաջացել է ասորերեն āwā անունից, գրվում է ābā, կարդացվում է āwā: Բուն նշանակությունն է «հայր»։


== Գործածություններ ==
Աբա երեց, ասորի.
Աբա քաղաքապետ.
Մար Աբաս Կատինա (ասոր. Mār Awā Qațțīnā), ասորի պատմիչ ըստ Մովսես Խորենացու, բուն նշանակությունը՝ Տեր Աբա իմաստուն.
Աբա Գնունի, 341 թվականին մի խումբ նախարարների հետ ուղեկցել է Հուսիկ Ա Պարթևին Կեսարիա՝ կաթողիկոս ձեռնադրվելու համար.


== Ծանոթագրություններ ==


== Աղբյուրներ ==
«Հայոց անձնանունների բառարան», Հրաչյա Աճառյան, Երևան, 1944, Հատոր 1, Ցուցակ 1, Էջ 1
«Armenische Grammatik» (Հայերենի քերականությունը), Հայնրիխ Հյուբշման, Լայպցիգ, 1897, էջ 288
«Թուղթ Հայոց ի Պարսս, առ Ուղղափառս», Բաբկեն Ա Ոթմսեցի, թղ. ը
«Պատմություն Հայոց», Փավստոս Բուզանդը Տիրան թագավորի գահակալության մասին, դպր. Գ, գլ. ԺԲ
Գորբանովո (գյուղ, Պավլովսկի շրջան)

Գորբանովո (ռուս.՝ Горбаново), գյուղ Ռուսաստանի Նիժնի Նովգորոդի մարզի Պավլովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բերեզնիկ (քաղաքատիպ ավան, Վինոգրադովսկի շրջան)

Բերեզնիկ (ռուս.՝ Березник), քաղաքատիպ ավան Ռուսաստանի Արխանգելսկի մարզի Վինոգրադովսկի շրջանի կազմում։
Բնակչությունը 2012 թվականին գրանցված տվյալներով կազմում էր 5883 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գոգյան Արծրունի

Գոգյան Արծրունի (գրաբ.՝ Գոգեան Արծրունի, մ.թ.ա. 4-րդ դար - մ.թ.ա. 3-րդ դար), հայ նախարար Մեծ Հայքում, Վասպուրական աշխարհի Մեծ Աղբակ գավառի տանուտերը, Շավարշ Արծրունու որդին, Շավասպ Արծրունու հայրը, Արծրունիների նախարարական տոհմից։


== Ծանոթագրություններ ==
Դրակուլա 3D

Դրակուլա 3D (անգլ.՝ Dracula 3D), սարսափ ֆիլմ 3D ձևաչափով, որի ռեժիսորն է Դարիո Արջենտոն։ Ֆիլմը նկարահանվել է Բրեմ Սթոքերի Դրակուլա վեպի հիման վրա։ Պրեմիերան կայացել է Ֆրանսիայում 2012 թվականին մայիսի 19-ին Կաննի կինոփառատոնի ժամանակ, իսկ Չեխիայում 2012 թվականին հունիսի 30-ին Կառլովի Վարի կինոփառատոնում։


== Սյուժե ==
1893 թիվական Տրանսիլվանիա։ Մի գիշեր երիտասարդ սիրահարված զույգեր Միլոշը և Տանյան գաղտնի հանդիպեցին անտառում, Պասո Բորգոյին սահմանակից Կարպատներ լեռան ստորոտին։ Տունդարձի ճանապարհին նրան հետապնդում է «գաղտնի ստվերը», որը սպանում է նրան։ Այդ օրերին գյուղ է ժամանում երիտասարդ գրադարանավար Ջոնաթան Խարկերը, նրան վարձել էր կոմս Դրակուլան ազնվականների շրջանի համար։ Տանիայի մարմինը գերեզմանատնից անհետանում է։


== Դերերում ==
Թոմաս Կրեչմանը - Դրակուլա
Ռութգեր Հուաեր - Աբրահամ Վան Հելսինգ
Ասիա Արջենտո - Լյուսի Վեստերնա
Մարտա Գաստնի - Մինա Մուրայ
Ունակս Ուգանդե - Ջոնատան Հակեր


== Նկարահանումներ ==
Ֆիլմի նկարահանումները սկսել են 2011 թվականի մայիսի 16-ին Բուդապեշտում։


== Ծանոթագրություններ ==


== Արտաքին հղումներ ==
Պաշտոնական կայքէջ
Երաշխավորություն

Երաշխավորություն, իրավական գործողություն, երբ երաշխավորը, երաշխավորության պայմանագրով, այլ անձի պարտատիրոջ առջև պարտավորվում է պատասխանատվություն կրել այդ անձի կողմից իր պարտավորությունը լրիվ կամ մասնակի կատարելու համար։ Երաշխավորության պայմանագիրը կարող է կնքվել նաև ապագայում ծագելիք պարտավորության ապահովման համար։ Երաշխավորության պայմանագիրը պետք է կնքվի գրավոր։ Գրավոր ձևը չպահպանելը հանգեցնում է երաշխավորության պայմանագրի անվավերությանը։ Երաշխավորը պարտատիրոջ առջև պատասխանատվություն է կրում նույն ծավալով, ինչ պարտապանը՝ ներառյալ տոկոսներ վճարելը, պարտքը բռնագանձելու կապակցությամբ դատական ծախսերը և պարտապանի կողմից պարտավորությունը չկատարելու կամ  անպատշաճ կատարելու հետևանքով առաջացած  պարտատիրոջ այլ վնասները հատուցելը, եթե այլ բան նախատեսված չէ երաշխավորության պայմանագրով։
Երաշխավորը պարտապանին մատուցած ծառայությունների համար ունի վարձատրության իրավունք, եթե այլ բան նախատեսված չէ պայմանագրով։


== Արտաքին հղումներ ==
ՀՀ քաղաքացիական օրենսգիրք


== Տես նաև ==
Հայաստանի քաղաքացիական օրենսգիրք
Ռադիկ Իբոյան

Ռադիկ Միրալիևի Իբոյան (մարտի 3, 1986(1986-03-03), Ստեռլիտամակ, Բաշկիրական Խորհրդային Սոցիալիստական Ինքնավար Մարզ, ՌԽՖՍՀ, ԽՍՀՄ), եզդիական ծագում ունեցող ռուս ընդհանուր մենամարտիկ։ 


== Պարգևներ և հաջողություններ ==
Մարտական սամբոյի սպորտի վարպետ։
Մարտական սամբոյի Ռուսաստանի առաջնության մրցանակակիր։
Մարտական սամբոյի Մերձվոլգյան դաշնային շրջանի չեմպիոն։


== Մարտերի վիճակագրություն ==


=== Ընդհանուր մարտեր ===


== Արտաքին հղումներ ==
База данных российских бойцов и турниров fightlife.ru
SHERDOG FIGHTFINDER: Radik Iboyan
Ադամ Քոփլենդ

Ադամ Ջոզեֆ Քոփլենդ (անգլ.՝ Adam Joseph Copeland, հոկտեմբերի 30, 1973(1973-10-30), Orangeville, Dufferin County), կանադացի դերասան և նախկին պրոֆեսիոնալ ըմբշամարտիկ (ռեստլեր), WWE փառքի սրահի անդամ (2012)։ Առավելապես հայտնի է «WWE» կազմակերպությունում հանդես գալու տարիներն, ելույթ ունենալով Էդջ (անգլ.՝ Edge) ռինգային անվամբ։
Կոտրված պարանոցի պատճառով ստիպված է եղել վաղ հեռանալ կարիերայից։


== Ծանոթագրություններ ==


== Արտաքին հղումներ ==
Էջը WWE.com կայքում (անգլերեն)
Գուրևսկի շրջան (Կեմերովոյի մարզ)

Անվան այլ կիրառումների համար տե՛ս՝ Գուրևսկի շրջան (այլ կիրառումներ)Գուրևսկի շրջան (ռուս.՝ Гурьевский район), մունիցիպալ շրջան Ռուսաստանի Դաշնության Կեմերովոյի մարզում։
Ստեղծվել է 1935 թվականին։ Վարչական կենտրոնը՝ Գուրևսկ։


== Աշխարհագրություն ==
Շրջանի տարածքի մակերեսը կազմում է 2390 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 11296 մարդ։ Բնակչության խտությունը կազմում էր 4,73 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Դարխանա

Դարխանա, գյուղ Արևմտյան Հայաստանում, Բիթլիսի վիլայեթի Մշո գավառում։ Գտնվում էր Մուշ քաղաքից հետու, գյուղամիջյան ճանապարհին, Սասնա գետի ակունքի տարածքում։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Տիսթիյան

Տիսթիյան, գյուղ Արևմտյան Հայաստանում, Վանի վիլայեթի Հեքյարիի գավառում։ Գտնվում էր գավառի հարավ-արևելյան մասում, Ջուլամերկ քաղաքից 52 կմ հարավ-արևմուտք, Խաբուր գետի աջ կողմում։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Խուսաինովո (գյուղ, Բելորեցկի շրջան)

Անվան այլ կիրառումների համար տե՛ս՝ ԽուսաինովոԽուսաինովո (ռուս.՝ Хусаиново, բաշկիրերեն՝ Хөсәйен), գյուղ Ռուսաստանի, Բաշկորտոստան հանրապետության Բելորեցկի շրջանի կազմում։
Բնակչությունը 2009 թվականին գրանցված տվյալներով կազմում էր 316 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)